section_heading: Opis dobra
paragraph_text: Vrijeme nastanka je od 15. do 17. stoljeća. Crkva Svetog Križa u Donjem Rastovcu sagrađena je 1612. godine na mjesnom groblju. Nekad je to bila župna crkva mjesta Zagvozd. Crkva je jednobrodna građevina, pravokutnog tlocrta s pravokutnom apsidom, orijentirana istok-zapad. Oko crkve nalazi se groblje sa stećcima, a pronađeni površinski materijal ukazuje na mogućnost postojanja ranijeg srednjovjekovnog groblja. U crkvi je sačuvana vrijedna oltarna slika iz 16./17. stoljeća.